section_heading: O albumu
paragraph_text: Ime albuma aluzija je na priču The Outsider H. P. Lovecrafta. Fraza se pojavljuje u pjesmi "Beneath Eternal Oceans of Sand", čiji je tekst zapravo prepričana priča. U Lovecraftovoj mitologiji Nephren-Ka bio je egiptaski faraon čiji je neizreciv kult doveo do toga da su se o njemu izbrisali gotovo svi zapisi u Egiptu. Katakombe u kojima je pokopan spominju se u nekoliko Lovecraftovih priča, ali i u ostalim djelima autora mitoloških priča. Pjesma "Smashing the Antiu" govori o festivalu koji slavi uništenje Antiua, naroda s kojim su se Egipćani često borili.